廣州地鐵3號綫

，第個名係**南北快綫**（）／**機場綫**（）／**市橋綫**（），係廣州第3條通車嘅地鐵綫路，全長64.41km，有一條主綫同一條支綫。首通段喺2005年12月26號通車。綫路代表色係■橙色。

佢既係依家廣州地鐵入面最長嘅地鐵綫路，又係世界上最長嘅地鐵線路。

## 歷史
### 規劃
喺1997年嘅規劃入面，方案B入邊嘅5號綫（唔係依家嘅5號綫）環綫嘅東邊，體育西路到客村嗰段，就係依家3號綫嘅中間嗰段。

到咗2000年嘅規劃入面，由於番禺撤市設區，加上天河區西部快速發展，呢條綫就被拆開同延長咗，北面延長到廣州東站，南面就按返原嚟咁行，不過就沿著新光快速延長到去番禺廣場嗰邊。佢重喺體育西路分咗條支綫，行天河路到崗頂，跟住轉向北面行，去到天河客運站。同時期重出現咗連接新白雲機場嘅機場快綫。之後廣州東站到番禺廣場段同支綫陸續開工。

2003年嘅初步方案入面，之前喺2號綫入面嘅機場快綫畀咗去3號綫入面，重改行咗去白雲山嘅東邊。而南面都延長埋，就係喺番禺廣場一直向東，行到廣州新城之後轉向南，沿住京珠高速同市南大道行落去，去到南沙嗰邊；嗰陣嘅4號綫去到廣州新城之後再向東轉彎，跟住行到海鷗島嗰邊。但無耐又改咗份方案，將同嘅轉車車站位——廣州新城（而家係海傍站）以南同以東嘅綫路調轉，綫路亦變成向東行到海鷗島。北面嗰條機場快綫都修改咗下。

2007年5月，由於原先計劃喺嘉禾望崗以北嘅高架綫路受拆遷同高壓綫問題影響，加上有人利用媒體搞破壞，地鐵公司為咗保證工期而將原先計劃嗰17.03km高架段冚唪唥改嗮喺地下，但噉重未夠，佢為咗慳錢重將原先嘅快慢車設計都取消埋。

2016年6月，廣州市規劃局答覆話3號綫東延段暫時凈起到海傍，唔入亞運城同海鷗島。估計同海鷗島有生態保護及廣中珠澳城軌方案唔穩定嘅原因。

2017年初，廣州將3號綫東延段同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，3號綫東延段喺埋入邊。3月23號，3號綫東延段進行咗第一次環評公示。

### 施工
* 2001年12月26號，大塘站作為試驗段率先動工。
* 2003年5月18號，主綫同埋支綫嘅分軌站體育西路站動工。
* 2004年8月3號，珠江新城到客村區間嘅右綫盾構順利通過咗640米闊嘅珠江。
* 2004年11月26號，3號綫第一個轉車車站——客村站完工。
* 2005年2月28號，體育西路站完工。
*2005年12月26號，3號綫首通段開通試運營。
* 2006年11月20號，3號綫全線停止服務40日嚟搞全綫（天河客運站往返番禺廣場）聯調。
* 2006年12月30號，3號綫恢復服務，一期全綫通車。行車交路更改為：**天河客運站—番禺廣場**同埋**廣州東站—體育西路**。兩者需要喺體育西路站轉車。
*2009年1月15號，同永嘉區間左綫隧道貫通，呢個係3號綫北延段第一條貫通嘅隧道。
*2009年11月20號，燕塘站封頂。
* 2010年4月20號，燕（塘）梅（花園）盾構區間雙綫貫通，意味著三號綫北延段全綫隧道貫通。
* 2010年10月10號，工程師鍾吉章話嘉禾望崗到龍歸站嗰橛嘅聯絡通道入面，混凝土嘅抗壓強度有嚴重嘅安全隱患。後來地鐵公司話呢個重喺安全嘅範圍入面，重話呢件事唔會影響3號綫北延段嘅通車。

### 營運
* 2005年12月26號，3號綫首通段（廣州東站往返客村）喺14:00開通。
* 2006年11月20號，3號綫全綫停止服務40日，進行3號綫嘅全綫（天河客運站往返番禺廣場）通車之前嘅調試。
* 2006年12月30號，3號綫恢復返服務，一期全線通車。行車嘅綫路改咗行**天河客運站往返番禺廣場**同**廣州東站往返體育西路**。
* 2010年10月30號，3號綫北延段（機場南往返體育西路）喺14:00開通。
* 2017年12月28號，高增站喺12:00正式對外營運。
* 2018年4月26號，機場北站（2號航站樓）正式對外營運。
* 2024年11月1號，3號綫東延段（海傍往返番禺廣場）喺6:00開通。

### 試行南北貫通
*2014年開始，3號綫喺工作日早高峰開行同和到大石嘅單向貫通車，增加擠逼路段嘅運力。目前貫通車班數已經達到每次八列，交路重合段最細行車間隔已經壓縮到1分58秒。
*2015年8月初，有消息話3號綫會喺近期改營運，正式加發機場南往返番禺廣場嘅雙向貫通車，而支綫班次將會減少，但實際未實行呢項計劃。
*2017年11月13號，廣州地鐵亦發佈消息話3號綫同10號綫將會貫通營運。

### 施工同營運事故
*2009年5月15號，3號綫北延段9標區間發生土層有毒氣體洩漏，導致三名工作人員當場死亡。事後，工地停工進行全面排查。
*2016年3月18號，由於前一日收車後，一部工程車唔小心將機油滲透到燕塘到廣州東站區間到軌道，嗰時地鐵就快開出頭班車。地鐵收到料後啟動咗緊急措施，從06點55分（UTC+8）開始，列車喺呢個區間限速通行，機場南去體育西路嘅列車相比平時慢咗大概5分鐘，同時亦組織部分列車喺燕塘、廣州東站同林和西站，重喺同和站落客之後通過站後折返綫返轉頭，同時重喺好多個車站實施客流控制。經過處理，從09:30開始，路線列車逐步恢復正常營運。

## 綫路

*廣州地鐵3號綫主綫由花都嘅廣州白雲國際機場開始，經過花都、白雲、天河、海珠同番禺，南北貫穿廣州嘅新城區，到達番禺嘅番禺廣場；而支綫由天河客運站開始，喺體育西路接入主綫，全綫都喺天河區入邊。
*綫路全長64.41公里，計埋有28個站，設置兩個車輛段。
*呢條地鐵投資係159.05億。
*通車初期使用3節B型列車，後嚟喺2010年4月28號之後全綫升級到六節B型列車。

### 車站
全綫設置咗34座車站，都係地下車站。

**主綫由南到北：
**:海傍、海涌路、石碁南、傍江、番禺廣場、市橋、漢溪長隆、大石、廈滘、瀝滘、大塘、客村、廣州塔、珠江新城、體育西路、林和西、廣州東站、燕塘、梅花園、京溪南方醫院、同和、永泰、白雲大道北、嘉禾望崗、龍歸、人和、高增、機場南、機場北。
**支綫由北到南：
**:天河客運站、五山、華師、崗頂、石牌橋、體育西路。

### 車輛段
3號綫目前設有兩個車輛段，同2號綫共用嘉禾車輛段，位於嘉禾望崗站東北邊。三號綫用呢個車輛段嘅北半部。而專用嘅廈滘車輛段就位於廈滘站東邊。

### 轉車站
#### 開咗嘅
* **[[嘉禾望崗站|嘉禾望崗]]**：轉同埋。
*:呢個站轉2號綫係平行跨站台轉車站，而轉14號綫係平行站廳轉乘車站，喺地鐵2、3號綫呢個站嗰陣，冇事先留低轉車條件，同時亦係2號綫嘅終點站。佢做成咗順向同台，亦嗻係2號綫同機場方向幾個站之間往返都可以直接過對面上車，而由2號綫往返體育西路方向幾個站就要上去轉換層話者站廳先得。
* **[[廣州東站 (地鐵)|廣州東站]]**：轉同埋。
*:喺地鐵1號綫起緊呢個站嗰陣，冇事先留低轉車條件，但係經過改造，轉換層有去到1號綫月台嘅通道同埋11號綫站廳。
* **[[林和西站|林和西]]**：轉。
*:由於呢個站嘅付費區去唔到APM，所以必須要出咗閘之後先至可以轉。
* **[[廣州塔站 (地鐵)|廣州塔]]**：轉。
*:由於呢個站嘅付費區去唔到APM，所以必須要出咗閘之後先至可以轉。
* **[[體育西路站|體育西路]]**：轉。
*:呢個站係T形站廳轉車，利用咗喺起緊1號綫嗰陣留低俾黃埔輕軌嘅站廳轉車結構。佢重係**天河客運站-番禺廣場**同北延段**機場北-體育西路**兩個交路之間嘅轉車車站。
* **[[珠江新城站|珠江新城]]**：轉。
*:呢個站係十字島側轉車站，3號綫站台有分別連接5號綫兩個方向站台嘅樓梯，落去前先要睇啱方向。
***[[客村站|客村]]**：轉。
*:呢個站係十字節點轉車站，兩條綫喺站台兩端都有樓梯通往轉換層，可以通過轉換層實現快速換乘。
*:喺舊時嘅2號綫車站設計嗰陣，呢個站重唔係轉車站，但係動工之後又突然改到要同3號綫換乘，所以要緊急停工嚟改設計，做咗轉車嘅預留條件。即使係噉，喺起緊3號綫嗰陣，重係要托住舊時2號綫月台入面嘅樁基。
***[[燕塘站|燕塘]]**：轉。
*:呢個站係十字節點轉車站。但係由於客流管制，3號綫轉6號綫就比較麻煩，要上去站廳先至得。
***[[天河客運站 (地鐵)|天河客運站]]**：轉。
*:呢個站係平行站廳轉車站。喺3號綫起緊呢個站嗰陣，冇事先留低轉車條件，如估要轉車嘅話必須要行出去站廳，行到6號綫站廳再落去先至到。
***[[漢溪長隆站|漢溪長隆]]**：轉。
*:呢個站係L形站廳轉乘站，喺地鐵3號綫起緊呢個站嗰陣，冇事先留低轉車條件，要通過新起嘅站廳通道轉車
* **[[高增站|高增]]**：轉。
:呢個站係平行站廳轉車站。由於9號綫設計嗰陣，3號綫車站已經有咗方案，為咗減少改動，9號綫淨係平行引入到3號綫車站隔籬，而唔係改成跨月台
* **[[華師站|華師]]**：轉。
*:喺地3號綫起緊呢個站嗰陣，冇事先留低轉車條件。11號綫嘅方案話，3號綫站廳將會同11號綫站廳打通，同時新建站台轉乘通道，實現L形節點換乘。
* **[[大塘站|大塘]]**：轉。
*:喺3號綫起緊呢個站嗰陣，冇事先留低轉車條件。11號綫嘅方案話，3號綫站廳中部將會同11號綫站廳打通，實現T形站廳轉乘。
* **[[瀝滘站|瀝滘]]**：轉。
:已經預留咗廣佛綫嘅側式站台，係L形島側節點換乘。
* **[[番禺廣場站|番禺廣場]]**：轉同埋。
*:喺地鐵3號綫起緊呢個站嗰陣，冇事先留低轉車條件，要通過新起嘅站廳通道轉車。
***[[海傍站|海傍]]**：轉。
*:4號綫起呢個站嗰陣預留咗換乘節點，不過依家4號綫車站東面俾樓盤擋住咗，3號綫嘅車站可能要揾其它地方重新起過。

#### 規劃緊嘅
* **[[體育西路站|體育西路]]**：轉同
*:1、3號綫起緊嗰陣冇預留換乘條件，估計可能係新建長通道實現換乘。
* **[[廣州東站 (地鐵)|廣州東站]]**：轉。
*:1、3號綫起緊嗰陣冇預留換乘條件，11號綫將同3號線響北站廳實現站廳換乘，同時新建暗挖通道連接3號綫站台層同1號綫；18號綫亦會通過北站廳同新建嘅換乘大廳同3號綫實現站廳轉乘。
* **[[廣州塔站 (地鐵)|廣州塔]]**：轉。
*:喺3號綫起緊呢個站嗰陣，冇預留換乘條件，同時19號綫嘅嶺南廣場站距離較遠，預計可能係出閘虛擬換乘。
* **[[京溪南方醫院站|京溪南方醫院]]：轉[[廣州地鐵23號綫|23號綫]]。
*:喺3號綫起緊呢個站嗰陣，冇預留換乘條件，預計係新建通道實現轉車。

=== 冇用到預留轉車結構嘅車站 ===
以下內容出自《廣州地鐵三號綫工程設計研究與實踐》。
* **大石**：本嚟呢個站話要換乘[[廣州地鐵7號綫|7號綫]]，喺站廳嘅北邊預留咗側式月台嘅部分結構，但係由於7號綫改行[[漢溪長隆站]]嗰邊，所以呢個結構暫時冇用到。不過規劃緊嘅[[佛山地鐵4號綫|佛山4號綫]]可能會經過呢個站，未知個結構會唔會用得返。
* **市橋'''：3號綫嘅車站部分冇用盡車站嘅橫向結構，喺車站西半部分預留咗嗰時嘅10號綫（紫坭－蓮花山）嘅車站空間。呢條10號綫就係依家17號綫嘅雛形，但依家改咗去番禺廣場換乘，冇用到呢個結構。

## 列車嘅編號

## 將來嘅發展
### 東延段
原先3號綫東延段由番禺廣場去到海鷗島，不過依家海鷗島劃咗入保護區，地鐵惟有縮短到海傍站。

而家綫路規劃納入咗廣州軌道交通2017-2023年規劃，立項亦已經獲得咗國家發改委批復，預計會喺2019年開工。

### 支線拆解為[[廣州地鐵10號綫|10號綫]]
喺3號線設計嗰陣，支線係體育西路同主線並軌並同主線南段貫通運營，北段則獨立係體育西路中間路軌折返。南段同北段由正線相接。

但係噉嘅安排好快被證明係唔合理嘅：支線喺市區分岔，令北延段要獨立運營，而體育西中間路軌最初設計為機場快線嘅折返點，岔道離車站太遠，極限間隔有成4分半30秒咁多，好難應付北延段班次嘅加密，即使列車加到6節都不堪重負。於是後來到咗2013年，喺早高峰嘅時候，3號線加插咗幾部南北貫通嘅短線車救火，但噉樣又限制咗支線嘅班次。矛盾就產生咗。

喺2007年嘅市兩會上，陳韶章提出份報告話將支線拆解並獨立延伸，成為而家嘅10號綫。呢份規劃最初喺2010年嘅徵求意見之後確定咗，西邊總站最初喺東沙，但2015年嘅方案話延長到西塱。

由於2002年起嗰時冇留低任何拆解條件，拆解工程係一個有危險性同社會風險嘅挑戰：
*首先係工程可能要將支線停運，而且石牌橋站西端係拆解位，但上邊係BRT車站，西邊仲要順次下穿1號線、18號線、APM線同埋3號線體育西路到林和西區間並喺夾縫中設站。
*同時嘅支線拆畀之後唔可以用返而家嘅體育西路站，需要喺天河路地底新起個車站先至得，轉車不便，可能重慢過港鐵嘅中環站同香港站；開工之後，會令BRT系統同埋天河西邊嘅交通出現災難性影響（因為支線停運嗰陣，會增加其他地面公交線路嘅客流負擔，導致超負荷運轉；而且施工封路令天河路通行受阻）。由此睇來，3號線支線拆解可能係廣州地鐵史上最難完成嘅任務。

但由於3號線客流持續增長，同時支線班次同埋北延線貫通車相互牽制，運能提升遇到樽頸，拆離支線使主線南北貫通成為咗必要之舉。目前10號線已經被納入廣州地鐵下一輪建設計劃，正在進行前期方案嘅設計同埋編寫。

## 頭尾班車時間表
下面兩個表格僅供參考：

### 海傍—天河客運站

### [[體育西路]]—[[機場北站 (廣州)|機場北]]

## 註